Օրինագծի հետ կապված մտահոգությունները, որոնք առկա էին Հանրապետական կուսակցության ներսում՝ լրամշակումից հետո փարատվել են՝ շեշտեց Հովհաննիսյանը։ Մինչդեռ Հայաստանում ՄԱԿ-ի բնակչության հիմնադրամի գործադիր ներկայացուցիչ Գարիկ Հայրապետյանը նշեց՝ ի տարբերություն նախորդի, նոր տարբերակն ավելի քիչ է ուղղված ընտանիքում բռնության կանխարգելմանը․ - «Զոհակենտրոնությունը մի քիչ ավելի նվազել է, եթե կարող եմ այսպես ասել: Կենտրոնացումը զոհի իրավունքների պաշտպանության և ընդհանրապես զոհին պաշտպանելու համար ավելի նվազ է, քան կար նախորդ սահմանումներում»: